open-index/open-wikipedia-markdown huggingface dataset:
AstraZeneca

**AstraZeneca plc** (**ასტრაზენეკა**) — ბრიტანულ-შვედური მულტინაციონალური ფარმაცევტული და ბიოტექნოლოგიური კომპანია. შტაბ-ბინა მდებარეობს კემბრიჯში (ინგლისი). აწარმოებს სამკურნალო პროდუქტებს ისეთი მნიშვნელოვანი დაავადებებისთვის, როგორებიცაა ონკოლოგიური, გულ-სისხლძარღვთა სისტემის, კუჭ-ნაწლავის, ინფექციური, ნევროლოგიური, რესპირატორული და ანთებითი.

კომპანია 1999 წელს შეიქმნა, შვედური Astra AB-ისა და ბრიტანული Zeneca Group-ის (თავად ეს კომპანია Imperial Chemical Industries-ს გამოეყო 1993 წელს) შერწყმის შედეგად. ამის შემდეგ, AstraZeneca მსოფლიოს უმსხვილესი ფარმაცევტული კომპანიების რიცხვში შევიდა და მრავალი კორპორატიული შენაძენი განახორციელა, მათ შორის: Cambridge Antibody Technology (2006 წელს), MedImmune (2007 წელს), Spirogen (2013 წელს) და Definiens (2014 წელს MedImmune-სგან). მისი კვლევითი და განვითარებითი სამუშაოები თავმოყრილია სამ სტრატეგიულ ცენტრში: კემბრიჯში (ინგლისი), გეტებორგსა (შვედეთი) და მერილენდში (აშშ).

AstraZeneca-ს მთავარი ლისტინგი ლონდონის საფონდო ბირჟაზე აქვს და შედის FTSE 100 ინდექსში. მეორეხარისხოვანი ლისტინგები წარმოდგენილია სტოკჰოლმის საფონდო ბირჟაზე, NASDAQ-ზე, მუმბაისა და ინდოეთის ეროვნულ საფონდო ბირჟებზე.

## COVID-19-თან ბრძოლა 
კორონავირუსის პანდემიის დასაწყისშივე (2020 წლის მარტში) კომპანიამ განაცხადა, რომ ინდივიდუალური დაცვის საშუალებით, მათ შორის ნიღბებით დაეხმარებოდა პანდემიასთან მებრძოლ ქვეყნებს. აპრილში გენერალურმა დირექტორმა პასკალ სორიომ საზოგადოებას ამცნო, რომ GlaxoSmithKlin-თან და კემბრიჯის უნივერსიტეტთან ერთად მუშაობდა ახალი ლაბორატორიის შექმნაზე, რომელსაც დღეში COVID-19-ის 30 000 ტესტის წარმოება შეეძლებოდა. აგრეთვე განაცხადეს აკალაბრუტინიბის კლინიკური ცდების გეგმების შესახებ, რათა დაავადების სამკურნალოდ მისი შესაძლო გამოყენება შეეფასებინათ.

2020 წლის ივნისში ალერგიისა და ინფექციური დაავადებების ეროვნულმა ცენტრმა (NIAID) დაადასტურა, რომ 2020 წლის ივლისში დაიწყებოდა ოქსფორდის უნივერსიტეტისა და AstraZeneca-ს მიერ შემუშავებული შესაძლო ვაქცინების ტესტირების მესამე ეტაპი. ერთ-ერთმა მათგანმა, *AZD1222*-მა, წარმატებით მიაღწია ცდების მესამე ფაზას. 2020 წლის 23 ნოემბერს ოქსფორდმა და AstraZeneca-მ ვაქცინის ცდის წარმატების შესახებ განაცხადეს; ცდების შედეგების თანახმად, მან მონაწილეების 70%-ში აღმოფხვრა სიმპტომების განვითარება. მკვლევარების აზრით, დოზის ცვლილების შემთხვევაში ეს მაჩვენებელი 90%-მდეც შესაძლოა გაზრდილიყო.

2021 წლის 19 იანვარს, ევროპის მედიკამენტების სააგენტომ (EMA) 18 წლის ზევით ასაკის ადამიანებისათვის AZD1222-ის გამოყენების ნებართვა გასცა.

COVID-19-ის საწინააღმდეგო ვაქცინებიდან საქართველოში პირველად ოქსფორდ–AstraZeneca-ს *AZD1222* შემოიტანეს. 43 200 დოზა ქვეყანაში 13 მარტს შემოვიდა. პირველი გვერდითი ეფექტი საქართველოში 18 მარტს დაფიქსირდა, როდესაც 27 წლის ახალციხელ ქალ ექთანს ანაფილაქსიური შოკი განუვითარდა და მეორე დღეს, 19 მარტს, თბილისის პირველ საუნივერსიტეტო კლინიკაში გარდაიცვალა. საქმეზე შინაგან საქმეთა სამინისტრომ გამოძიება დაიწყო.

## რესურსები ინტერნეტში 
## სქოლიო 
კატეგორია:შვედეთის კომპანიები
კატეგორია:გაერთიანებული სამეფოს კომპანიები
კატეგორია:1999 წელს დაარსებული კომპანიები
კატეგორია:ნიუ-იორკის სააქციო ბირჟის კომპანიები
კატეგორია:NASDAQ-ზე აღრიცხული კომპანიები
ჯაია პრადა

**ჯაია პრადა** (ტელუგ. జయప్రద, ინგლ. *Jaya Prada*; დაბ. სახელი—  **ლალიტა რანი**, ტელუგ. లలితರಾಣಿ, ინგლ. *Lalita Rani*; დ. 3 აპრილი 1962, რაჯამანდრი, ანდჰრა- პრადეში, ინდოეთი) — ინდოელი მსახიობი და პოლიტიკოსი. თავისი კარიერის განმავლობაში ითამაშა ასობით ფილმში ტელუგურ, ჰინდურ, კანნადურ, მალაიალამურ, ბენგალურ, მარათულ და ტამილურ ენებზე.

ჯაია პრადა ინდური კინოს ყველაზე ლამაზ სახედ ითვლება.  კინემატოგრაფის მაესტრო სატიაჯიტ რაიმ,  მას ”ინდოეთის ეკრანის ყველაზე ლამაზი სახე” უწოდა. იგი 70-იანი, 80-იანი და 90-იანი წლების დასაწყისის ტელუგური და ჰინდური კინოინდუსტრიის ერთ-ერთი ყველაზე გამორჩეული და გავლენიანი მსახიობია. ლაურეატია Filmfare Awards South -ის სამი პრემიის. 

## ადრეული წლები 
ჯაია პრადა, ნამდვილი სახელია ლალიტა რანი,  დაიბადა ანდჰრა-პრადეშის ქალაქ რაჯამანდრიში. მისი მამა, კრიშნა რაო, აფინანსებდა ფილმებს ტელუგურ ენაზე.დედა, ნილავენი, დიასახლისი იყო. პატარა ლალიტა რაჯამანდრის ტელუგუს საშუალო სკოლაში სწავლობდა და ადრეულ ასაკში გადიოდა ცეკვისა და მუსიკის გაკვეთილებზე.

## კარიერა 
მარცხნივ|მინი|ჯაია პრადა ტელევიზიაში
როდესაც ჯაია პრადა მოზარდი იყო, მან სკოლაში ყოველწლიურ ღონისძიებაზე ცეკვა შეასრულა.  მაყურებელთა დარბაზში მყოფმა რეჟისორმა გოგონას სამწუთიანი საცეკვაო ნომრის შესრულება შესთავაზა ტელუგურ ფილმში Bhumi Kosam. იგი ყოყმანობდა, მაგრამ ოჯახმა ურჩია, რომ წინადადება მიეღო. მას მხოლოდ 10 რუპია გადაუხადეს  გადაუხადეს ფილმში მუშაობისთვის, მაგრამ მისი სამწუთიანი გამოსვლა ტელუგუს კინოინდუსტრიის წამყვანმა ფიგურებმა ნახეს და  რეჟისორებმა  შესთავაზეს მას წამყვანი როლები ხარისხიან ფილმებში.  ჯაიამ შეთავაზებას დათანხმდა და მალე  ვარსკვლავი გახდა..

## ტელევიზია 
მინი|ჯაია პრადა მსახიობ რადჰიკასთან ერთად ფესტივალზე- 62nd Filmfare Awards South.
ჯაია პრადას დებიუტი სატელევიზიო გადაცემის წამყვანის ამპლუაში შედგა ტოკ-შოუში ETV Jayapradam. გადაცემების განმავლობაში მან ბევრი ცნობილი ადამიანისაგან აიღო ინტერვიუ, მათ შორის იყვნენ:  მეცნიერი კამალ ჰასანი, მსახიობი  აკინენი ნაგასვაგა რაო (ANR), რეჟისორი რამ გოპალა ვარმუ, მსახიობი ჩირანჯივი და სხვ.  2018 წელს ჯაია პრადამ პირველად მიიღო მონაწილეობა ყოველდღიურ სატელევიზიო სერიალში, სადაც მთავარი გმირის დედამთილის როლი შეასრულა.

## პოლიტიკა 
კარიერის მწვერვალზე ჯაიამ კინოდან გადაინაცვლა პოლიტიკაში. 1994 წელს შეუერთდა ტელუგუ დესამის პარტიას მისი დამფუძნებლის ნანდამური თარაკ რამა რაოს მიწვევით. რამდენიმე წლის შემდეგ ის გადავიდა სამაჯვადის პარტიაში. 2004-2014 - ლოკ- საბჰას (ინდოეთის პარლამენტის ქვედა პალატის) წევრი, ხოლო 2014 წლიდან - რაშტრიას ლოკ დალის პარტიის წევრია.  

## პირადი ცხოვრება 
1989 წლის 22 თებერვალს ჯაია ცოლად გაჰყვა პროდიუსერ შრიკანტა ნაჰატას, რომელიც უკვე დაქორწინებული იყო ჩანდრაზე და ჰყავდა სამი შვილი. მათმა შეუღლებამ  დიდი მითქმა-მოთქმა გამოიწვია, მით უმეტეს, რომ ნაჰატა ცოლს არ დაშორებია ჯაია პრადასთან დაქორწინების შემდეგ. პირველი ცოლისგან ჰყავდა შვილები.  ჯაია პრადას და შრიკანტას ერთად არ ჰყავთ შვილები. ჯაია პრადამ  დის ვაჟი  აღზარდა, როგორც საკუთარი.

## გარე ბმულები 
* 
* ჯაია პრადას პროფილი ინდოეთის მთავრობის გვერდზე (ინგლ.)

## სქოლიო 
კატეგორია:დაბადებული 3 აპრილი
კატეგორია:დაბადებული 1962
კატეგორია:ინდოელი ქალი პოლიტიკოსები
კატეგორია:ინდოელი მსახიობები
კატეგორია:ინდოელი ქალი მსახიობები
კატეგორია:ცოცხალი ადამიანები
როუზ ლამარტინ იეტსი

**როუზ ემა ლამარტინ იეტსი** (დ. 23 თებერვალი, 1875 — გ. 5 ნოემბერი, 1954) — სოციალური მებრძოლი და სუფრაჟეტი. 1908 წლიდან, ადვოკატ მეუღლესთან ერთად, მუშაობდა ქალებისთვის საარჩევნო ხმის მიცემის უფლების მოსაპოვებლად.

## ბიოგრაფია 
### ახალგაზრდობა და განათლება 
როუზი დაიბადა 1875 წლის 23 თებერვალს, ლონდონში, ლამბეტში და იყო სამი შვილიდან უმცროსი. მისი ორივე მშობელი, უცხო ენების პედაგოგი ელფეგ ჯანაუ და მარი პაულინი დაიბადნენ საფრანგეთში, მაგრამ მოგვიანებით გახდნენ ბრიტანეთის მოქალაქეები. მან გარკვეული პერიოდი ისწავლა ემილი უილდინგ დევისონთან.   

#### ქორწინება 
1900 წელს იგი დაქორწინდა წარმატებულ ადვოკატზე თომას ლამარტინ იეტიზე. იგი ქვრივი იყო და ოცდაექვსი წლით უფროსი. ქორწინებიდან რვა წლის შემდეგ დაიბადა მათი ერთადერთი შვილი პოლი (1908–2009). როუზი და მისი მეუღლე ასევე იყვნენ ველოსიპედისტების ტურისტული კლუბის წამყვანი წევრები.  

## კარიერა 
იგი ბევრს მოგზაურობდა და ლექციებს კითხულობდა. 1907 წელს როუზი პირველი ქალი იყო, რომელიც აირჩიეს ველოსიპედისტების ტურისტული კლუბის მმართველ საბჭოში. 1908 წელს  შეუერთდა ახლად გახსნილ ქალთა სოციალური და პოლიტიკური გაერთიანების (WSPU) უიმბლდონის ფილიალს. 1909 წლის 24 თებერვალს იეტსი იყო დელეგაციის წევრი, რომელსაც ემილინ პეთიკ-ლოურენსი ხელმძღვანელობდა. იგი 28 სხვა დემონსტრანტთან ერთად დააკავეს და ერთი თვით თავისუფლების აღკვეთა მიუსაჯეს. ამ დროს მისი ვაჟი რვა თვის იყო. როუზი გააკრიტიკეს "Punch- ში" გამოქვეყნებული ლექსით, ბავშვის მიტოვების გამო. მის პოლიტიკურ აქტივობას მხარი დაუჭირა ქმარმა, რომელმაც იგი სასამართლო პროცესზე დაიცვა. მან და მისმა მეუღლემ მერტონში თავიანთი სახლი თავშესაფრად აქციეს, სადაც ციხიდან გათავისუფლებულ აქტივისტებზე ზრუნავდნენ. 1910 წელს იეტსი გახდა უიმბლდონის WSPU-ს მდივანი. 1911 წელს თომასი დააპატიმრეს სუფრიჟეისტების საპროტესტო აქციაზე. მისთვის ბრალი არ წაუყენებიათ, მაგრამ საზოგადოებამ მისი საადვოკატო ბიურო დააზიანა. იგი სასამართლო პროცესზე იცავდა რამდენიმე სუფრაჟეტს, მათ შორის ემილი უილდინგ დევისონის ოჯახს მისი სიკვდილის გამოძიების დროს. როუზი ემილის დევისონის საწოლთან იყო, როდესაც იგი გარდაიცვალა. პირველმა მსოფლიო ომმა, ერთმანეთს დააპირისპირა როუზ იეტი და წამყვანი სუფრაჟეტი, ემელინ პანკჰერსტი. ამ უკანასკნელის ხელმძღვანელობით WSPU-მ შეაჩერა კამპანია ქალთა საარჩევნო უფლების მისაღებად და მხარი დაუჭირა მთავრობას, გერმანიის წინააღმდეგ ბრძოლაში. იეიტსი და სხვები არ ეთანხმებიან ამ პოლიტიკას. ისინი WSPU- ს ჩამოშორდნენ და შექმნეს ახალი ორგანო, WSPU-ის სუფრაჟეტები.

## შემდგომი წლები და გარდაცვალება 
1918 წლის 6 თებერვალს, ხელისუფლებამ გამოსცა კანონი და 30 წელს გადაცილებულ ქალებს ხმის მიცემის უფლება მიეცათ. 1919 წელს ქალ მასწავლებელთა ეროვნული ფედერაციის მხარდაჭერით, როუზი აირჩიეს, ლონდონის ოლქის საბჭოში (LCC), სადაც მან წამოიწყო კამპანია ქალთა და მამაკაცთა თანაბარი ანაზღაურების, უკეთესი საზოგადოებრივი საცხოვრებელი პირობების და ბაგა-ბაღებით უზრუნველყოფისთვის. 1939 წელს მან გახსნა ქალთა ჩანაწერების სახლი ლონდონის გრეიტ სმიტის მოედანზე. შენობა დაბომბეს მეორე მსოფლიო ომის დროს, მაგრამ ზოგიერთი ჩანაწერი გადარჩა და ახლა ლონდონის მუზეუმში, "Suffragette Fellowship-ის" კოლექციაში ინახება. 

როუზი გარდაიცვალა საკუთარ სახლში, 79 წლის ასაკში. ის დაკრძალეს ბრუკვუდის სასაფლაოზე, მისი საყვარელი ქმრის გვერდით.

## სქოლიო
ნატრიუმის მოლიბდოფოსფატი

**ნატრიუმის მოლიბდოფოსფატი** — არაორგანული ნივთიერება, ქიმიური ფორმულით Na3PO4•12Mo3. წყალში ხსნადია.

## მიღება
მიიღება ნატრიუმის მოლიბდატისა მონომატრიუმის ფოსფატის ხსნარების შერევით.

:\mathsf{ 12Na_2MoO_4 + 12NaH_2PO_4 \ \xrightarrow{}\ Na_3PO_4\cdot 12MoO_3 + 11Na_3PO_4 + 12H_2O }

## ფიზიკური თვისებები
წარმოქმნის სხვადასხვა ჰიდრატებს ფორმულით Na3PO4•12Mo3 •xH2O

## ლიტერატურა
*CRC Handbook of Chemistry and Physics . - 89th Edition. - Taylor and Francis Group, LLC, 2008-2009.

კატეგორია:ნატრიუმის ნაერთები
კატეგორია:მოლიბდენის ნაერთები
კატეგორია:ფოსფატები
ქაღალდის სახლი

**ქაღალდის სახლი** () — ალექს პინას მიერ შექმნილი ესპანური კრიმინული დრამის ჟანრის ტელესერიალი. სერიალში ნაჩვენებია დამნაშავეთა ჯგუფი, რომელიც გეგმავს მოიპაროს 240 მილიონი დოლარი სამეფო სამონეტო ეზოდან.

## რესურსები ინტერნეტში
* 

კატეგორია:კრიმინალური დრამები
კატეგორია:ტელესერიალები ანბანის მიხედვით
ბისმუტის მოლიბდატი

**ბისმუტის მოლიბდატი** — არაორგანული ნივთიერება, ქიმიური ფორმულით Bi2(MoO4)3. მისი დნობის ტემპერატურაა 643°C. უხსნადია წყალში, მაგრამ კარგად იხსნება მჟავაში. ნაერთი შესანიშნავი ფოტოკატალიზატორია. არის თეთრი ფერის.

## მიღება
ილექება ბისმუტის ნიტრატისა და ნატრიუმის მოლიბდატის ხსნარების შერევით.

:\mathsf{2Bi(NO_3)_3 + 3Na_2MoO_4 \ \xrightarrow{}\ Bi_2(MoO_4)_3\downarrow + 6NaNO_3 }

## ლიტერატურა
*Chemist's Handbook / Editorial Board: B.P. Nikolsky. and others .. - 3rd ed., rev. - L .: Chemistry, 1971. - T. 2. - 1168 p.

## სქოლიო
კატეგორია:ბისმუტის ნაერთები
კატეგორია:მოლიბდატები
ერნეს-ი-ტამესა

**ერნეს-ი-ტამესა** () — ქალაქი და მუნიციპალიტეტი ესპანეთში, შედის ასტურიის პროვინციის ოვიდეოს კომარკის შემადგენლობაში.  ფართობი — 31,63 კმ². მოსახლეობა — 213 კაცი (2007 წ.).

## იხილეთ აგრეთვე
* ასტურიის მუნიციპალიტეტები

## რესურსები ინტერნეტში
* ერნეს-ი-ტამესის მუნიციპალიტეტის ოფიციალური საიტი

## სქოლიო
კატეგორია:ასტურიის მუნიციპალიტეტები
კატეგორია:ასტურიის ქალაქები
მულაგულოვო

**მულაგულოვო** (; ) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.

2010 წლის მონაცემებით სოფელში ცხოვრობს 155 ადამიანი. რაიონულ ცენტრ მელეუზიდან დაშორებულია 21 კილომეტრით. უახლოესი რკინიგზის სადგურია მელეუზი, რომელიც დაშორებულია 21 კმ-ით.

2002 წლის აღწერის მიხედვით მოსახლეობის უმრავლესობას ბაშკირები შეადგენენ (99%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:მელეუზის რაიონის სოფლები
სობრესკობიო

**სობრესკობიო** (; ) — ქალაქი და მუნიციპალიტეტი ესპანეთში, შედის ასტურიის პროვინციის ნალონის კომარკის შემადგენლობაში.  ფართობი — 69,43 კმ². მოსახლეობა — 814 კაცი (2020 წ.).

## იხილეთ აგრეთვე
* ასტურიის მუნიციპალიტეტები

## რესურსები ინტერნეტში
* სობრესკობიოს მუნიციპალიტეტის ოფიციალური საიტი

## სქოლიო
კატეგორია:ასტურიის მუნიციპალიტეტები
კატეგორია:ასტურიის ქალაქები
ახმეროვო (ბაკალის რაიონი)

**ახმეროვო** (; ) — სოფელი რუსეთის ფედერაციაში, ბაშკირეთის რესპუბლიკის ბაკალის რაიონში. 

2010 წლის მონაცემებით სოფელში ცხოვრობს 41 ადამიანი. რაიონულ ცენტრ ბაკალიდან დაშორებულია 27 კილომეტრით. უახლოესი რკინიგზის სადგურია ტუიმაზი, რომელიც დაშორებულია 101 კმ-ით.

2002 წლის აღწერის მიხედვით მოსახლეობის უმრავლესობას თათრები (76 %) შეადგენენ .

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:ბაკალის რაიონის სოფლები
სინთია ერივო

**სინთია ერივო** ( დ. 8 იანვარი, 1987) — ინგლისელი მსახიობი, მომღერალი და კომპოზიტორი. იგი არის რამდენიმე ჯილდოს, მათ შორის ემის, ტონისა და გრემის პრემიების მფლობელი, აგრეთვე ორი ოსკარის პრემიის ნომინანტი. 

2011 წელს ერივომ მონაწილეობა მიიღო „შერბურის ქოლგების“ დადგმაში. პირველი სატელევიზიო როლი მიიღო ბრიტანულ სერიალში „საღეჭი რეზინი“ (2015). აღიარება მოიპოვა 2015–17 წლებში შესრულებული როლისთვის ბროდვეის მიუზიკლში „ფერი მეწამული“, რისთვისაც მოიგო 2016 წლის ტონის ჯილდო საუკეთესო მსახიობი ქალისთვის მიუზიკლში და გრემის ჯილდო საუკეთესო მუსიკალური თეატრალური ალბომისთვის. 

მისი კინოდებიუტი შედგა 2018 წელს ფილმებში „ქვრივი“ და „ცუდი მოგონებები სასტუმრო ელ როიალთან“. ერივომ განასახიერა აბოლიციონისტი ჰარიეტ ტაბმენი ბიოგრაფიულ ფილმში „ჰარიეტი“ (2019), რისთვისაც მიიღო ოსკარის ნომინაციები საუკეთესო მსახიობი ქალისა და საუკეთესო ორიგინალური სიმღერისთვის. 2020 წელს მონაწილეობდა მინისერიალში „უცხო“. 

## რესურსები ინტერნეტში 
*

*

## სქოლიო 
კატეგორია:დაბადებული 8 იანვარი
კატეგორია:დაბადებული 1987
კატეგორია:ინგლისელი მუსიკოსები
კატეგორია:ინგლისელი ქალი მომღერლები
კატეგორია:ინგლისელი ქალი მსახიობები
კატეგორია:გრემის ჯილდოს მფლობელები
კატეგორია:ტონის ჯილდოს მფლობელები
კატეგორია:ბისექსუალი ქალები
კატეგორია:XXI საუკუნის ინგლისელი ქალი მომღერლები
კატეგორია:ინგლისელი ქალი კინომსახიობები
კატეგორია:ცოცხალი ადამიანები
კატეგორია:ლონდონში დაბადებულები
Microsoft Forefront Threat Management Gateway

**Microsoft Forefront Threat Management Gateway** (**Forefront TMG**; ძველი სახელი: **Microsoft Internet Security and Acceleration Server** (**ISA Server**)) — ქსელური როუტერი, ქსელთაშორისი ეკრანი, ანტივირუსილი პროგრამა, VPN-სერვერი და ვებ-კეში, რომელიც შემუშავებულია Microsoft-ის მიერ. TMG მუშაობს Windows Server-ზე და ასრულებს მასში გამავალი სრული ქსელური ტრაფიკის ინსპექტირებას. გამოიყენება გარე შეტევისაგან ქსელის დასაცავად, ასევე ინტერნეტ-ტრაფიკის კონტროლისათვის.

## შესაძლებლობები 
Microsoft Forefront TMG რიგ შესაძლებლობას უზრუნველყოფს, მათ შორის:
# მარშროტიზაციის და გარე წვდომის შესაძლებლობები: Microsoft Forefront TMG შეიძლება მუშაობდეს როუტერის (მარშრუტიზატორის) სახით, ასევე ინტერნეტ-შლუზის, ვირტუალური კერძო ქსელის სერვერის (VPN), NAT-სერვერის და პროქსი-სერვერის სახით.
# უსაფრთხოების შესაძლებლობები: Microsoft Forefront TMG არის ფაიერვოლი, რომელსაც შეუძლია ტრაფიკის შემოწმება (მათ შორის, ვებ-კონტენტი, დაცული ვებ-კონტენტი, ელექტრონული ფოსტის წერილები) და გაფილტროს მავნე პროგრამული უზრუნველყოფა, უსაფრთხოების მოწყვლადობების გამოყენების მცდელობები, და კონტენტი, რომელიც არ არის შესაბამოსობაში წინასწარ განსაღვრულ უსაფრთხოების პოლიტიკასთან. ტექნიკური კუთხით, Microsoft Forefront TMG უზრუნველყოფს აპლიკაციის დონის დაცვას, ფილტრაციას მდგომარეობის კონტროლით, კონტენტის ფილტრაციას, მავნე პროგრამული უზრუნველყოფისაგან დაცვას.
# ქსელის წარმადობის შესაძლებლობები: Microsoft Forefront TMG იძლევა ქსელის წარმადობის გაუმჯობესების შესაძლებლობას: მას შეუძ₾ია ვებ-ტრაფიკის შეკუმშვა კომუნიკაციის სიჩქარის გასაზღდელად. ასევე, TMG უზრუნველყოფს ვებ-კეშირებას: შეუძლია მოახდინოს ხშირად წვდომადი ვებ-კონტენტის კეშირება, ამგვარად მომხმარებელი შეძლებს მათთან წვდომას უფრო სწრაფად, ლოკალური ქსელური კეშიდან. Microsoft Forefront TMG 2010 ვერსიაში შესაძლებელია ასევე BITS-სერვისით მიღებული მონაცემების კეშირება, მაგალითად პროგრამული უზრუნველყოფის განახლებები, რომელიც გამოქვეყნებულია ვებგვერდზე Microsoft Updates.

## ისტორია 
### Microsoft Proxy Server 
### ISA Server 2000 
### ISA Server 2004 
### ISA Server 2006 
### Microsoft Forefront TMG MBE 
### Microsoft Forefront TMG 2010 
## სქოლიო 
კატეგორია:პროქსი სერვერები
GameKing

**GameKing** — პორტატიული ვიდეო თამაშების კონსოლების სერია, შექმნილი და გამოცემული კომპანია Timetop-ის მიერ ჰონგ-კონგის ბაზრისთვის. საერთო ჯამში გამოვიდა სამი მოდელი: **GameKing I**, **GameKing II** და **GameKing III**.

პირველი კონსოლი **GameKing I** გამოვიდა 2003 წელს. იგი მოიხმარდა 65C02-ის ცენტრალურ პროცესორს 6,0 მჰც ტაქტური სიხშირით, LCD ეკრანს, 2 ცალ AAA ტიპის ბატარეას. დიზაინით წააგავდა Nintendo-ს Game Boy Advance-ს.

2004 წლის ოქტომბერში კომპანიამ დააანონსა **GameKing**-ის რიგით მეორე მოდელი **GameKing II**, რომელიც ხელმისაწვდომი იყო რამდენიმე ფერში (შავი, ნაცრისფერი, თეთრი და ყვითელი) და გამოიყენებდა 3 ცალ AAA ტიპის ბატარეას. დიზაინით წააგავდა Sony-ს PlayStation Portable-ს.

2005 წელს კომპანია TimeTop-მა გამოსცა რიგით მესამე კონსოლი სახელწოდებით **GameKing III** ან **GM-220**, რომელიც მხოლოდ აზიაში იყიდებოდა.  წინა მოდელებისაგან განსხვავებით აღჭურვილი იყო სრულფასოვანი ფერადი ეკრანით.

კონსოლს გააჩნდა თამაშების მეტად მწირი ბიბლიოთეკა. საერთო ჯამში მასზე ხელმისაწვდომი იყო 38 თამაში, რომელთაგან 3 კონსოლში იყო ჩაშენებული. უმეტესობა წარმოადგენდა NES, Commodore 64 და Atari 2600-ის თამაშების კლონებს.

## რესურსები ინტერნეტში
*GameKing — „Video Game Kraken“
*GameKing I — „Console Database“
*GamKing-ის თამაშები — „Giant Bomb“

## სქოლიო
კატეგორია:2000-იანების სათამაშოები
კატეგორია:პორტატიული ვიდეო თამაშების კონსოლები
კატეგორია:მონოქრომული ვიდეო თამაშების კონსოლები
განჯის კარიბჭე (შუშა)

**განჯის კარიბჭე** () — შუშის ციხესიმაგრის კარიბჭე, ქალაქ განჯის მხარეს მიმართული. ეს კარიბჭე უფრო უკეთ შემოინახა, ვიდრე ციხის კედლები და კოშკები. 

## აღწერა 
კარიბჭეს გააჩნია წვეტიანი თაღი, რომელიც ჩარჩოებით არის გაწყობილი. თაღის გაფორებაში შერწყმულია ნათელი და მუქი ფერის ქვები. თაღსა და მის მოპირკეთებულ ნაწილს შორის არსებული სივრცე «ნაძვის» სტილში დაგებული ქვით არის გაწყობილი. კარიბჭის წინ აიგო შიგნით მდებარე მცველების განთავსებისათვის გამოსაყენებელი დამცავი კედელი, რომელიც იცავდა კარიბჭეს მასთან პირდაპირი, უკონტროლო წვდომისაგან. შემორჩენილი ფრაგმენტების ზედა კედლის საფუძველზე ვარაუდობენ, რომ კარიბჭის თავზე ოდესღაც არსებობდა ოთახი, რომელიც შესასვლელის უსაფრთხოების უზრუნველყოფას ემსახურებოდა.

დასავლეთის მხრიდან კარიბჭეს უერთდება ორიარუსიანი კოშკი. იარუსებს შორის კავშირი პირველი სართულის ჭერში მდებარე ხვრელის საშუალებით ხორციელდებოდა. კოშკის კედლებში გაკეთებულია ღიობები.

## სქოლიო
კატეგორია:აზერბაიჯანის შენობა-ნაგებობები
რკინის(II) მოლიბდატი

**რკინის(II) მოლიბდატი** ― არაორგანული ნივთიერება, ქიმიური ფორმულით FeMoO4. არის წყალში უხსნადი, ყვითელი ან ყავისფერი მყარი ნაერთი.

## მიღება
მიიღება რკინის(II) ქლორიდისა და ნატრიუმის მოლიბდატის ხსნარების შერევით:
:\mathsf{FeCl_2 + Na_2MoO_4 \ \xrightarrow{}\ FeMoO_4\downarrow + 2NaCl }

## ფიზიკური თვისებები
არსებობს სხვადასხვა ფორმის სახით:
*α-FeMoO4 – მონოკლინური სისტემა.
*β-FeMoO4 – მეტასტაბილური ფორმა.
*FeMoO4-II – არსებობს მაღალი წნევის ქვეშ.

## ლიტერატურა
*CRC Handbook of Chemistry and Physics . - 89th Edition. - Taylor and Francis Group, LLC, 2008-2009

კატეგორია:რკინის ნაერთები
კატეგორია:მოლიბდატები
კადმიუმის მოლიბდატი

**კადმიუმის მოლიბდატი** — არაორგანული ნივთიერება, ქიმიური ფორმულით CdMoO4. არის წყალში მცირედ ხსნადი, უფერო კრისტალური ნაერთი.

## მიღება
მიიღება მიმოცვლის რეაქციით, კერძოდ, კადმიუმის ნიტრატისა და ნატრიუმის მოლიბდატის ხსნარების შერევით:
:\mathsf{ Cd(NO_3)_2 + Na_2MoO_4 \ \xrightarrow{}\ CdMoO_4\downarrow + 2NaNO_3 }

## ლიტერატურა
*Chemist's Handbook / Editorial Board: B.P. Nikolskiy. and others .. - 2nd ed., rev. - M.-L .: Chemistry, 1966 .-- T. 1. - 1072 p.
*Chemist's Handbook / Editorial Board: B.P. Nikolsky. and others .. - 3rd ed., rev. - L .: Chemistry, 1971. - T. 2. - 1168 p.
*CRC Handbook of Chemistry and Physics . - 89th Edition. - Taylor and Francis Group, LLC, 2008-2009.

კატეგორია:კადმიუმის ნაერთები
კატეგორია:მოლიბდატები
ვილიავისიოსა

**ვილიავისიოსა** () — ქალაქი და მუნიციპალიტეტი ესპანეთში, შედის ასტურიის პროვინციის ხიხონის კომარკის შემადგენლობაში.  ფართობი — 276,23 კმ². მოსახლეობა — 14439 კაცი (2016 წ.).

## იხილეთ აგრეთვე
* ასტურიის მუნიციპალიტეტები

## რესურსები ინტერნეტში
* ვილიავისიოსის მუნიციპალიტეტის ოფიციალური საიტი

## სქოლიო
კატეგორია:ასტურიის მუნიციპალიტეტები
კატეგორია:ასტურიის ქალაქები
ვეგადეო

**ვეგადეო** (; ) — ქალაქი და მუნიციპალიტეტი ესპანეთში, შედის ასტურიის პროვინციის ეო-ნავიას კომარკის შემადგენლობაში.  ფართობი — 82,75 კმ². მოსახლეობა — 3926 კაცი (2020 წ.).

## იხილეთ აგრეთვე
* ასტურიის მუნიციპალიტეტები

## რესურსები ინტერნეტში
* ვეგადეოს მუნიციპალიტეტის ოფიციალური საიტი

## სქოლიო
კატეგორია:ასტურიის მუნიციპალიტეტები
კატეგორია:ასტურიის ქალაქები
კამაევო (ურმანაევოს სოფსაბჭო)

**კამაევო** (; ) — სოფელი რუსეთის ფედერაციაში, ბაშკირეთის რესპუბლიკის ბაკალის რაიონში. 

2010 წლის მონაცემებით სოფელში ცხოვრობს 136 ადამიანი. რაიონულ ცენტრ ბაკალიდან დაშორებულია 47 კილომეტრით. უახლოესი რკინიგზის სადგურია ტუიმაზი, რომელიც დაშორებულია 84 კმ-ით.

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:ბაკალის რაიონის სოფლები
კარანი (სოფელი, მელეუზის რაიონი)

**კარანი** (; ) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.

2010 წლის მონაცემებით სოფელში ცხოვრობს 377 ადამიანი. რაიონულ ცენტრ მელეუზიდან დაშორებულია 3 კილომეტრით. უახლოესი რკინიგზის სადგურია მელეუზი, რომელიც დაშორებულია 3 კმ-ით.

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:მელეუზის რაიონის სოფლები
ფერდინანდ ავსტრიელი (ასტურიის პრინცი)

**ფერდინანდ ავსტრიელი** (, ; დ. 4 დეკემბერი, 1571, მადრიდი, ესპანეთი ― გ. 18 ოქტომბერი, 1578, მადრიდი, ესპანეთი) ― ჰაბსბურგთა დინასტიის წარმომადგენელი. ესპანეთის მეფე ფილიპე II-ისა და დედოფალ ანა ავსტრიელის უფროსი ვაჟი. ასტურიის პრინცი დაბადებიდან გარდაცვალებამდე. 

## ბიოგრაფია 
[მარცხნივ|მინი|317x317პქ|ფილიპეს მიერ ფერდინანდის მემკვიდრედ გამოცხადება, შესრულებულია [ტიციანი|ტიციანის მიერ, 1572-1575 წლებში]]
ფერდინანდი დაიბადა 1571 წლის 4 დეკემბერს მადრიდში, ალკასარის სამეფო სასახლეში. იგი იყო ესპანეთის მეფე ფილიპე II-ისა და მისი მეოთხე ცოლის, დედოფალ ანა ავსტრიელის უფროსი ვაჟი. აღსანიშნავია, რომ მისი მშობლები ერთმანეთისათვის ბიძა-დისშვილი იყვნენ, თუმცა, მიუხედავად მათი ასეთი სისხლისმიერი კავშირისა, ფერდინანდს გენეტიკური დაავადებები არ ჰქონია. მამის მხრიდან მისი პაპა-ბებია ესპანეთის მეფე კარლოს I და დედოფალი ისაბელ პორტუგალიელი, ხოლო დედის მხრიდან საღვთო რომის იმპერატორი მაქსიმილიან II და იმპერატრიცა მარია ესპანელი იყვნენ. 

როგორც მეფის ერთადერთი და უფროსი ძე, იგი დაბადებიდანვე ფლობდა ასტურიის პრინცის წოდებას. ფერდინანდი უმეტეს დროს დედასთან ატარებდა, რომელიც ძირითადად თავისი გერების, ანუ ფერდინანდის უფროსი ნახევარ-დების, ისაბელ კლარა ეუხენიასა და კატალინა მიკაელას აღზრდით იყო დაკავებული. ისინი მამამისს თავისი მესამე ცოლის, დედოფალ ელიზაბეტ დე ვალუასაგან ჰყავდა, რომელიც მშობიარობისას გარდაიცვალა ფერდინანდის დაბადებამდე სამი წლით ადრე. 

1573 წლის 31 მაისს სან-ხერონიმო-ელ-რეალში ფილიპე II-მ ფერდინანდი ოფიციალურად გამოაცხადა ასტურიის პრინცად. 

პრინცი ფერდინანდი 1578 წლის 18 ოქტომბერს გარდაიცვალა მადრიდში, დიზინტერიისაგან. ამ დროს იგი 6 წლის იყო. იგი დაკრძალეს ესკორიალში, ასტურიის პრინცის თანამდებობაზე კი იგი მისმა ძმამ, დიეგომ შეცვალა, რომელიც ასევე მალევე დაიღუპა, საბოლოოდ კი ესპანეთის ტახტი მათმა მესამე ძმამ, ფილიპე III-მ დაიკავა. 

## წინაპრები 

**ფერდინანდ ავსტრიელის წინაპრები**

## ლიტერატურა 
* Córdoba, Luis Cabrera de (1619). Filipe Segundo, Rey de España. por Luis Sanchez. Consultado el 30 de septiembre de 2019.

კატეგორია:დაბადებული 4 დეკემბერი
კატეგორია:დაბადებული 1571
კატეგორია:გარდაცვლილი 18 ოქტომბერი
კატეგორია:გარდაცვლილი 1578
კატეგორია:ჰაბსბურგები
კატეგორია:ასტურიის პრინცები
კატეგორია:ტახტის მემკვიდრეები რომლებმაც ვერ შეძლეს ტახტზე ასვლა
კატეგორია:მადრიდში დაბადებულები
პანაჰ ალი-ხანის სასახლე

**პანაჰ ალი-ხანის** () ან იმირატი პანაჰ ალი-ხანის (აზერბ. Pənahəli xanın imarəti) სასახლე — ყარაბახის ხან პანაჰ ალი-ხან ჯევანშირის რეზიდენცია ქალაქ აგდამში. სასახლის სიახლოვეს მდებარეობს იმარატის სამარხი — ჯევანშირების საგვარეულო სასაფლაო. ქალაქ აგდამის სახელი მომდინარეობს საამიროს რეზიდენციიდან. აზერბაიჯანის რესპუბლიკის მინისტრთა კაბინეტის 2001 წლის 2 აგვისტოს განკარგულებით სასახლე, როგორც ადგილობრივი მნიშვნელობის არქიტექტურული ძეგლი, სახელმწიფო დაცვას გადაეცა.

## აღწერა 
ნაგებობა საზეიმო სასახლეებისგან მოშორებითაა. ეს ფეოდალური მმართველობის საცხოვრებელი სახლია, რომელიც აღმართისკენ მიმავალ გზაზე მდებარეობს.

პანაჰ ხანის სახლი ერთმანეთთან პერპენდიკულარულად განთავსებული ორი ნაგებობისაგან შედგებოდა. მთავარი ნაგებობა წარმოადგენს რამდენიმე სვეტოვან დარბაზს, რომლებიც დაჯგუფებულია სამხრეთის მიმართულებით ორიენტირებული ეივნიანი ცენტრალური გუმბათოვანი დარბაზის გარშემო. დარბაზი ეივნით — დივან-ხანე — მდიდარი ადამიანის ოფიციალური სასახლის ნახევარს წარმოადგენს. ძეგლის ეივანი გადაწყვეტილია სამსაფეხურიანი თაღით. წვეტიანი თაღები მონოლითური, დაუჭრელი ქვების სვეტებზე ძევს. მთლიანობაში ეივანს პორტიკის გამოსახულებითი ფორმა ჰქონდა, შენობის ცენტრალურ შესასვლელში.

მთავარი დარბაზი გადახურული იყო რვაკუთხა გუმბათით, რომელიც ზედა ნაწილში ფარნის ფორმის დაშენებული ნაწილით მთავრდებოდა. ასეთი მოწყობა შეიძლება მივამსგავსოთ "კარამადის" ტიპის საცხოვრებელ სახლს, რომელსაც ჭერის ცენტრში კვამლის გასასვლელი ნახვრეტი აქვს.

პანაჰ ხანის სასახლე საინტერესოა, როგორც საცხოვრებელი სახლის ნიმუში. ის აზერბაიჯანის ტიპური საცხოვრებლის თვისობრივი მსგავსების მახასიათებლებს ატარებს. ამ მსგავსების ელემენტებია — ერთი მხრივ, გუმბათოვანი დარბაზი ეივნით, მეორე მხრივ, სვეტებიანი ოთახები, მრავალრიცხოვანი ნიშის არსებობა, მთავარი საცხოვრებელი კორპუსების ორიენტაცია სამხრეთით და სხვა. სასახლესთან კავშირზე მეტყველებს პერიმეტრში ორდუბადისა და აბშერონის საცხოვრებელი სახლების ერთრიგად განლაგების მცდელობაც.

## სქოლიო
კატეგორია:აზერბაიჯანის შენობა-ნაგებობები
ეველინ მანდელა

**ეველინ მანდელა** იგივე **ეველინ მასე** () დ. 18 მაისი,  1922 — გ. 30 აპრილი, 2004) — სამხრეთაფრიკელი ექთანი, ნელსონ მანდელას პირველი ცოლი (1944-1958) და ოთხი შვილის დედა.

## ბიოგრაფია 
ეველინ მასე დაიბადა ნგკობოში, კოსას (ბანტუს ტომის ხალხი) ოჯახში. ეველინის მამა, მეშახტე, მაშინ გარდაიცვალა, როდესაც გოგონა ჯერ კიდევ ძალიან პატარა იყო. დედის გარდაცვალებისას ეველინი 12 წლის იყო. ეველინსა და მის დაზე-კეიტზე ზრუნვა უფროს ძმამ, სემ მაიზამ აიღო საკუთარ თავზე. სემ მაიზა მორწმუნე ქრისტიანი იყო. მას ახლო მეგობრული ურთიერთობა ჰქონდა დეიდაშვილ უოლტერ სისულასთან. ისინი ერთ სკოლაში სწავლობდნენ 1928 წელს. სისულა იოჰანესბურგში გადავიდა სოუეტოს რაიონში. აქ მან სახლი მიიღო ორლანდოს დასახლებაში. მოგვიანებით მასთან სემი გადავიდა.

ქვეყანაში მიმდინარე მოვლენების გავლენით სემმა და უოლტერმა დაიწყეს პოლიტიკური ლიტერატურის კითხვა და შეუერთდნენ აფრიკის ეროვნულ კონგრესს. 1939 წელს ეველინი თავის ძმებთან საცხოვრებლად გადავიდა . მას სურდა გარდაცვლილი დედის სურვილის თანახმად, ჰილბროუს ქალაქის საავადმყოფოში  მედდის პროფესიას დაუფლებოდა. ეველინი იქ  დაუმეგობრდა ვალტერის მეგობარს, ალბერტინას, რომელზეც ვალტერი 1944 წელს დაქორწინდა.

თავისი დეიდაშვილის უოლტერ სისულას და მისი მეუღლის ალბერტინას მეშვეობით გოგონამ  გაიცნო ნელსონ მანდელა. როგორც მოგვიანებით იხსენებდა: ყმაწვილი დანახვისთანავე შეუყვარდა. ისინი რამდენიმე თვის განმავლობაში ხვდებოდნენ ერთმანეთს. შემდეგ მანდელამ ხელი სთხოვა. საქორწინო ცერემონია 1944 წლის 5 ოქტომბერს შედგა იოჰანესბურგის ადგილობრივი სასამართლოს შენობაში.სიღარიბის გამო, მათ  მათ ვერ შეძლეს  საქორწილო სუფრის გაშლა. წყვილს ოთხი შვილი შეეძინა. ამასთან მათ ქორწინებას ბზარი გაუჩნდა. ნელსონ მანდელა აქტიურად იყო ჩართული აფრიკის ეროვნული კონგრესის საქმიანობაში. ეველინს პოლიტიკა არ აინტერესებდა. როგორც ნელსონ მანდელას და ლიბი აღნიშნავდა: ეველინს სიტყვის გაგონებაც კი არ უნდოდა პოლიტიკაზე.  ის იეჰოვას მოწმეების წევრი გახდა. ამავე დროს, მეუღლეს მუდმივ  ღალატში ადანაშაულებდა.  

1958 წელს წყვილი ეველინი ქმარს გაშორდა. ნელსონ მანდელამ იმავე წელს ცოლად მოიყვანა ვინი. 

ეველინმა ბავშვები წაიყვანა და კოფიმვაბუში გადავიდა საცხოვრებლად. იქ სასურსათო   მაღაზია გახსნა. ამ დროს ნელსონ მანდელა აქტიურ პოლიტიკურ საქმიანობას ეწეოდა. გასული საუკუნის 90-იან წლებში იგი გაათავისუფლეს ციხიდან და გახდა სამხრეთ აფრიკის რესპუბლიკის პრეზიდენტი. ეველინი 1998 წელს დაქორწინდა ბიზნესმენ სიმონ რაკიფაილზე. 

ეველინი გარდაიცვალა 2004 წლის 30 აპრილს. მისი გარდაცვალება საერთაშორისო პრესის ყურადღების ცენტრში მოექცა, ვინაიდან დაკრძალვაზე იმყოფებოდნენ ნელსონ მანდელა, მისი მეორე ცოლი ვინი მანდელა და მესამე ცოლი გრასა მაშელი. 

## ლიტერატურა 
* China Daily (9 May 2004). "Mandela attends first wife's funeral". *China Daily*. Retrieved 29 January 2020.
* McGregor, Liz (5 May 2004). "Evelyn Rakeepile". *The Guardian*. Retrieved 29 January 2020.

## სქოლიო
კატეგორია:დაბადებული 1922
კატეგორია:დაბადებული 18 მაისი
კატეგორია:გარდაცვლილი 30 აპრილი
კატეგორია:გარდაცვლილი 2004
კატეგორია:ნელსონ მანდელა
კატეგორია:სამხრეთ აფრიკის პირველი ქალბატონები  
კატეგორია:სამხრეთ აფრიკის რესპუბლიკის ქალი პოლიტიკოსები
რაიან გოსლინგი

**რაიან  ტომას გოსლინგი** (დ. 1980 წლის 12 ნოემბერს) — კანადელი მსახიობი და მუსიკოსი. მისი კარიერა დაიწყო მაშინ, როდესაც ჯერ კიდევ ბავშვი იყო, იმ დროისათვის იგი მიკი მაუსის კლუბში იღებდა მონაწილეობას, დისნის არხზე. (1993–1995) .  შემდეგ გამოჩნდა ისეთ გასართობ პროგრამებში, როგორიცაა: *Are You Afraid of the Dark?* (1995) and *Goosebumps* (1996). მისი პირველი მთავარი როლი ფილმში ფანატიკოსი (2001)  იყო  ებრაელი ნეო- ნაცისტი. მალევე  იგი გახდა რამდენიმე ფილმის მთავარი ვარსკვლავი, მათ შორისაა მკვლელობა ნომრებით  *Murder by Numbers*(2002), სასაკლაოების წესი *The Slaughter Rule (2002), და The United States of Leland (2003).* 

გოსლინგმა ფართო აღიარება მოიპოვა მას შემდეგ,  რაც მთავარი გმირის, ნარკომანი მასწავლებლის როლი შეასრულა,  რომანტიკული ჟანრის ფილმში ნოუთბუქი (2004). ის წარდგენილ იქნა გრემის ნომინაციაზეც, როგორც საუკეთესო მსახიობი , მას შემდეგ ითამაშა  ღატაკი მარტოხელას როლი ლარსსა და ნამდვილ გოგოებში. 

## რესურსები ინტერნეტში
კატეგორია:XXI საუკუნის ამერიკელი მომღერლები
კატეგორია:კანადელი ინდი-როკ მუსიკოსები
კატეგორია:დაბადებული 1980
კატეგორია:მსახიობები ანბანის მიხედვით
კატეგორია:ცოცხალი ადამიანები
დანილა სუხომლინოვი

**დანილა სუხომლინოვი** (დ. 31 აგვისტო, 2002, ვორონეჟი) — რუსი ფეხბურთელი. საფეხბურთო კლუბ „როსტოვის“ ფეხბურთელი. თამაშობს ნახევარმცველის პოზიციაზე.

## რესურსები ინტერნეტში
* 

კატეგორია:დაბადებული 31 აგვისტო
კატეგორია:დაბადებული 2002
კატეგორია:რუსი ფეხბურთელები
კატეგორია:როსტოვის ფეხბურთელები
კატეგორია:ცოცხალი ადამიანები
კობალტის(II) მოლიბდატი

**კობალტის(II) მოლიბდატი** — არაორგანული ნივთიერება, ქიმიური ფორმულით CoMoO4. არის წყალში უხსნადი. წარმოქმნის კრისტალჰიდრატებს.

## მიღება
მიიღება კობალტის ნიტრატისა და ხსნადი მოლიბდატის ხსნარების შერევით:
:\mathrm{ Co(NO_3)_2 + (NH_4)_2MoO_4 \ \longrightarrow{}\ CoMoO_4\downarrow \ + \ 2 \ NH_4NO_3 }

## ფიზიკური თვისებები
დაბალ ტემპერატურაზე აქვს მწვანე-შავი ფერი, მაღალზე კი იისფერი. ფაზათა შორის გადასხვლის ტემპერატურა არის 430 °C.

## გამოყენება
კობალტის მოლიბდატი საკმაოდ მნიშვნელოვანი ინდუსტრიული კატალიზატორია. გამოიყენება აირადი ან თხევადი საწვავის ჰიდროდესულფურიზაციაში.

## სქოლიო
კატეგორია:მოლიბდატები
კატეგორია:კობალტის ნაერთები
სპილენძის(II) მოლიბდატი

**სპილენძის(II) მოლიბდატი** — არაორგანული ნივთიერება, ქიმიური ფორმულით CuMoO4. არის მწვანე ან ყვითელი ფერის წყალში უხსნადი ნაერთი.

## მიღება
მიიღება სპილენძის სულფატისა და ნატრიუმის მოლიბდატის ხსნარების შერევით:
:\mathsf{ Na_2MoO_4 + CuSO_4 \ \xrightarrow{}\ CuMoO_4\downarrow + Na_2SO_4 }

## გამოყენება
გამოიყენება პიგმენტად, აგრეთვე კატალიზატორად.

## ლიტერატურა
*CRC Handbook of Chemistry and Physics . - 89th Edition. - Taylor and Francis Group, LLC, 2008-2009.
*Chemical encyclopedic dictionary / Editorial board .: Knunyants I.L. and others .. - M .: Soviet encyclopedia, 1983. - 792 p.

კატეგორია:სპილენძის ნაერთები
კატეგორია:მოლიბდატები
ქრომის(II) ბრომიდი

**ქრომის(II) ბრომიდი** — არაორგანული ნივთიერება, ქიმიური ფორმულით CrBr2. არის თეთრი ფერის, გაცხელებისთანავე ყვითლდება, იჟანგება ნესტიან ჰაერზე, თუმცა მშრალ ჰაერზე სტაბილურია. წყალში გახსნისას ხსნარს ლურჯი ფერი აქვს.

## მიღება
მიიღება ქრომის(III) ბრომიდის წყალბადით აღდგენით. რეაქცია მიმდინარეობს 6-10 საათის მანძილზე 350-400 °C-ზე.

## სქოლიო
კატეგორია:ქრომის ნაერთები
კატეგორია:ბრომიდები
ჩვეულებრივი ღვია

**ჩვეულებრივი ღვია** () — წიწვოვანი მცენარე კვიპაროზისებრთა ოჯახისა. გავრცელებულია ევროპისა და აზიის (ციმბირი) ზომიერ სარტყელში, ჩრდილოეთ ამერიკაში, ჩრდილოეთ აფრიკაში. საქართველოში მთის შუა სარტყლის ტყეებში ფართოდ (ყოფ. *J. oblonga*), ასევე აჭარაში სუბალპურ და ალპურ სარტყლებში კლდეებზე (ყოფ. *J. pygmaea*) გავრცელებულია ვარიაცია *Juniperus communis* var. *saxatilis*.

მარადმწვანე ბუჩქია. ფოთლები (წიწვები) ტოტებზე სამ-სამად სხედან რგოლებად. მცენარე ორსახლიანია. გაზაფხულზე მდედრობით ეგზემპლარებზე ვითარდება მცირე ზომის სათესლე გირჩები, რომლებიც განაყოფიერების შემდეგ იბერებიან, ხორციანები ხდებიან და წარმოქმნიან წვნიან ნაყოფისებრ გირჩებს ან გირჩანაყოფებს. განვითარების პროცესში ისინი თავიდან მწვანეა, სიმწიფეში მუქდებიან. დამწიფება ნელა მიმდინარეობს და მხოლოდ მეორე წელს სრულდება, ამიტომ ღვიაზე ერთდროულადაა შესაძლებელი ახალგაზრდა მწვანე და შარშანდელი შავი გირჩანაყოფების ხილვა.

მწიფე გირჩანაყობს სფეროსებრი ფორმა აქვს, სიგანეში 6–9 მმ-ია. თავზე სამსხივიანი ნაღარი ეტყობა. ფერად მურა-შავი ან იისფერ-შავია, ბრჭყვიალა, ზოგჯერ ვეჟანი ნაფიფქით. ფაშარი მომწვანო-მურა რბილობის შიგნით 3 მაგარგარსიანი თესლია მოთავსებული. გირჩანაყოფს ტკბილ-სასიამოვნო გემო აქვს, რადგან 13–40% შაქარს შეიცავს. ეთერის ზეთის შემცველობის გამო არომატული სუნი ასდის.

გირჩანაყოფს აგროვებენ შემოდგომით — მცენარის ქვეშ შლიან რაიმე ქსოვილს ან მისთანას და არხევენ; მწიფე ნაყოფი ადვილად სცვივა, მკვახე კი ხეზე რჩება. ამის შემდეგ მიმდინარეობს დახარისხება, აშორებენ წიწვებს, ტოტებს და შემოუსვლელ ნაყოფებს. საბოლოოდ აშრობენ პირდაპირ ჰაერზე ან სხვენში, ღუმელში გამოშრობისას ფუჭდება. ნაყოფს ზიანს აყენებენ ბალახის მწვანე ბაღლინჯოები, რომლებიც ნაყოფებთან შეგროვების დროს ხვდებიან; მიუხედავად იმისა, რომ შრობის დროს შეიძლება დაიღუპნონ, მაინც არასასიამოვნო სუნს ტოვებენ.

ხალხურ მედიცინაში ღვიის გირჩანაყოფები გამოიყენება  როგორც შარდსადენი და საჭმლის მონელების ხელშემწყობი საშუალება. შედიან შარდმდენი ჩაების შემადგენლობაში.

## ლიტერატურა 
* 

## სქოლიო 
კატეგორია:ღვია
ქურშუნჩავუში

**ქურშუნჩავუში** () — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 94 კილომეტრში, ხოლო რაიონის ცენტრ პოსოფიდან 13 კილომეტრში. 2019 წლის მონაცემებით სოფელში 47 ადამიანი ცხოვრობს.

სოფლის ძველი ისტორიული, ქართული სახელწოდებაა სეჯა.

## სქოლიო
კატეგორია:პოსოფის რაიონის სოფლები
ჩელსი კლინტონი

**ჩელსი ვიქტორია კლინტონი** (ინგლ. *Chelsea Victoria Clinton* დ. 27 თებერვალი, 1980, ლიტლ-როკი) — ამერიკელი საზოგადოებრივი აქტივისტი და მწერალი.ამერიკის შეერთებული შტატების ყოფილი პრეზიდენტის ბილ კლინტონისა და ყოფილი ყოფილი სახელმწიფო მდივნის და 2016 წლის აშშ-ს პრეზიდენტობის კანდიდატის ჰილარი კლინტონის ერთადერთი შვილი. იგი 2011–2014 წლებში იყო NBC News–ის სპეციალური კორესპონდენტი და ახლა მუშაობს კლინტონის ფონდში Clinton Foundation და  Clinton Global Initiative-ში. ამავე დროს მნიშვნელოვან როლს ასრულებს ფონდში და შედის მმართველთა საბჭოში.

## ბიოგრაფია 
[მინი|ჩელსი კლინტონი [ფილადელფია|ფილადელფიაში]]
მარცხნივ|მინი|ბილ და ჰილარი კლინტონები
ჩელსი კლინტონი დაიბადა 1980 წლის 27 თებერვალს ლიტლ- როკში (არკანზასი). ბავშვობაში მამა- ბილ კლინტონი არკანზასის  შტატის გუბერნატორი იყო. როდესაც ბილ კლინტონი ამერიკის  შეერთებული შტატების პრეზიდენტი გახდა 1993 წელს, ჩელსი თეთრ სახლში გადავიდა.

1997-2001 წლებში ჩელსი სტენფორდის უნივერსიტეტში სწავლობდა. დაამთავრების შემდეგ აიღო  ბაკალავრის დიპლომი ისტორიაში.  2010 წელს მან მიიღო მაგისტრის ხარისხი მედიცინაში კოლუმბიის უნივერსიტეტის საზოგადოებრივი ჯანდაცვის სკოლაში. 2012 წელს მან დაიწყო მასწავლებლობის კარიერა იმავე უნივერსიტეტში.

ერთი პერიოდი  მუშაობდა ჰეჯ-ფონდ Avenue Capital- სა და საკონსულტაციო ფირმა McKinsey and Company- ში.

## საზოგადოებრივი და პოლიტიკური საქმიანობა 
12 წლის ასაკიდან ჩელსი მამის იმიჯის მნიშვნელოვანი ნაწილია.მუდმივად საზოგადოების ყურადღების ცენტრში იმყოფებოდა და ტელეკამერების სამიზნე იყო. 

დემოკრატიული ბანაკის 2008 და 2016 წლების საარჩევნო კამპანიის დროს ჩელსი აქტიურად უჭერდა მხარს დედას, ჰილარი კლინტონს.

ჩელსი კლინტონი არის პოპულარული საბავშვო სამეცნიერო ფანტასტიკური წიგნების ავტორი და თანაავტორი. მოზრდილთა სამეცნიერო წიგნის თანაავტორი გლობალური ჯანდაცვის პოლიტიკის შესახებ.  აგრეთვე  ავტორია სტატიებისა და პუბლიკაციების,  რომლებიც ქვეყნდება მეინსტრიმულ მედიაში. მიღებული აქვს მრავალი ჯილდო და პრემია.

## პირადი ცხოვრება 
2010 წლის 31 ივლისიდან კლინტონი დაქორწინებულია ბანკირ მარკ მეზვინსკიზე, რომელსაც  ქორწინებამდე   5 წლის განმავლობაში ხვდებოდა. ქორწილში ჩელსი ვერა ვანგის კაბაში იყო გამოწყობილი. შეუღლების შემდეგ წყვილი სამი წლის განმავლობაში ნიუ-იორკში ცხოვრობდა. ჩელსი კლინტონს და მარკ მეზვინსკის  ჰყავთ სამი შვილი: ქალიშვილი შარლოტა კლინტონი მეზვინსკი (დაიბადა 26 სექტემბერს, 2014 წ.) და ორი ვაჟი - აიდან კლინტონი მეზვინსკი (დაიბადა 18 ივნისს, 2016 წ.) და ჯასპერ კლინტონ მეზვინსკი (დაიბადა 22 ივლისს, 2019 წ.) მარკ მეზვინსკი ებრაელი, მაგრამ ჩელსი მეთოდისტური ეკლესიის მრევლია და არ მიიღო იუდაიზმი. მეზვინსკის მშობლები კონგრესის ყოფილი წევრები არიან, მარჯორი მარგოლის-მეზვინსკი და ედუარდ მეზვინსკი, რომლებიც  კონსერვატიული ებრაული ტრადიციების მიმდევრები არიან

. ჩელსი  ბავშვობიდან ვეგანი იყო. 2011 წელს   მამაც დაარწმუნა, დაეცვა ვეგანური დიეტა.

## სქოლიო
კატეგორია:დაბადებული 1980
კატეგორია:დაბადებული 27 თებერვალი
კატეგორია:კოლუმბიის უნივერსიტეტის კურსდამთავრებულები
კატეგორია:ცოცხალი ადამიანები
კატეგორია:აშშ-ის პრეზიდენტების შვილები
ნავა (ასტურია)

**ნავა ** () — ქალაქი და მუნიციპალიტეტი ესპანეთში, შედის ასტურიის პროვინციის ოვიედოს კომარკის შემადგენლობაში.  ფართობი — 95,81 კმ². მოსახლეობა — 5 276 კაცი (2020 წ.).

## იხილეთ აგრეთვე
* ასტურიის მუნიციპალიტეტები

## რესურსები ინტერნეტში
* ნავის მუნიციპალიტეტის ოფიციალური საიტი

## სქოლიო
კატეგორია:ასტურიის მუნიციპალიტეტები
კატეგორია:ასტურიის ქალაქები
თამაზ თოფურია

**თამაზ არკადის ძე თოფურია** (; დ. 29 იანვარი, 2002) — ქართული წარმოშობის რუსი ფეხბურთელი. საფეხბურთო კლუბ „როსტოვის“ ფეხბურთელი. თამაშობს თავდამსხმელის პოზიციაზე.

## რესურსები ინტერნეტში
* 

კატეგორია:დაბადებული 29 იანვარი
კატეგორია:დაბადებული 2002
კატეგორია:რუსი ფეხბურთელები
კატეგორია:როსტოვის ფეხბურთელები
კატეგორია:ცოცხალი ადამიანები
სამარიუმის(III) მოლიბდატი

**სამარიუმის(III) მოლიბდატი** ― არაორგანული ნივთიერება, ქიმიური ფორმულით Sm2(MoO4)3. არის იისფერი წყალში უხსნადი ნაერთი.

## მიღება
მიიღება სამარიუმისა და მოლიბდენის ოქსიდების ნარევის გაცხელებით:
: \mathsf{ Sm_2O_3 + 3MoO_3 \ \xrightarrow{800^oC}\ Sm_2(MoO_4)_3 }

## ფიზიკური თვისებები
წარმოქმნის დიჰიდრატს Sm2(MoO4)3• 2H2O.

## ლიტერატურა
Chemist's Handbook / Editorial Board: B.P. Nikolsky. and others .. - 3rd ed., rev. - L .: Chemistry, 1971. - T. 2. - 1168 p.

კატეგორია:სამარიუმის ნაერთები
კატეგორია:მოლიბდატები
ალექსანდრ გაპეჩკინი

**ალექსანდრ გაპეჩკინი** (დ. 16 ივნისი, 2002) — რუსი ფეხბურთელი. საფეხბურთო კლუბ „როსტოვის“ ფეხბურთელი. თამაშობს მცველის პოზიციაზე.

## რესურსები ინტერნეტში
* 

კატეგორია:დაბადებული 16 ივნისი
კატეგორია:დაბადებული 2002
კატეგორია:რუსი ფეხბურთელები
კატეგორია:როსტოვის ფეხბურთელები
კატეგორია:ცოცხალი ადამიანები
ტიმურ ფაიზუტდინოვი

**ტიმურ ფაიზუტდინოვი** (; დ. 6 ოქტომბერი, 2001 – გ. 16 მარტი, 2021) — რუსი ყინულის ჰოკეისტი. კარიერის მანძილზე თამაშობდა მცველის პოზიციაზე „დინამო სანქტ-პეტერბურგში“. გარდაცვალებამდე იყო გუნდის კაპიტანი.

## რესურსები ინტერნეტში
* ფაიზუტდინოვის ინციდენტი

## სქოლიო
კატეგორია:დაბადებული 6 ოქტომბერი
კატეგორია:დაბადებული 2001
კატეგორია:გარდაცვლილი 16 მარტი
კატეგორია:გარდაცვლილი 2021
კატეგორია:რუსი ყინულის ჰოკეისტები
ნატრიუმის დეკამოლიბდატი

**ნატრიუმის დეკამოლიბდატი** — არაორგანული ნივთიერება, ქიმიური ფორმულით Na2Mo10O31. არის უფერო, წყალში უხსნადი ნაერთი. წარმოქმნის კრისტალჰიდრატებს.

## ფიზიკური თვისებები
წარმოქმნის კრისტალჰიდრატებს, ფორმულით Na2Mo10O31• nH2O, სადაც n არის 6, 12, 21 და 22.

## ლიტერატურა
*Chemist's Handbook / Editorial Board: B.P. Nikolsky. and others .. - 3rd ed., rev. - L .: Chemistry, 1971. - T. 2. - 1168 p.

კატეგორია:ნატრიუმის ნაერთები
კატეგორია:მოლიბდატები
წრიული ეკონომიკა

მინი|წრიული ეკონომიკის კონცეფცია (ინგლისური)
**წრიული ეკონომიკა** — ეკონომიკური მოდელი, რომლის მთავარი არსია რესურსების ეფექტიანი გამოყენებისკენ სწრაფვა მოხმარების შემცირების, გრძელვადიანი გამოყენების, პირველხარისხოვანი რესურსების ფლანგვის შეჩერების, პროდუქტებისა და მათი შემადგენელი კომპონენტების წრიული გამოყენების გზით. წრიული ეკონომიკა  მდგრადი განვითარების ერთ-ერთ მოდელად იქცეს, რადგან სწორხაზოვანი ეკონომიკა გარემოზე მავნედ ზემოქმედებს და იწვევს რესურსების ამოწურვას.

წრიული ეკონომიკის შესახებ აქტიური მსჯელობა 1970-იანი წლებიდან დაიწყო. ამ პერიოდში არაერთი მკვლევარი ალაპარაკდა სწორხაზოვანი და წრიული ეკონომიკის კონცეფციებს  შორის ფუნდამენტურ განსხვავებაზე. ამას ბიძგი მისცა კენეტ ბოულდინგის 1966 წლის პუბლიკაციამ, სადაც დედამიწა განხილულია როგორც ჩაკეტილი და წრიული სისტემა შეზღუდული რესურსებით და აუცილებლად მიიჩნევს რაიმე წონასწორული მდგომარეობის (წერტილის) აღმოჩენას.  

2020 წლის 11 მარტს გამოქვეყნებული ევროკავშირის „ახალი წრიული ეკონომიკის“ სამოქმედო გეგმის მიხედვით, ბიზენსის კოორდინირებული მუშაობით შესაძლებელია მდგრადი პროდუქტების წარმოებისათვის ფუნდამენტის შექმნა, რაც ევროკავშირისთვის და მის გარეთ, ახალი შესაძლებლობების სარკმელს გახსნის.
## რესურსები ინტერნეტში
* წრიული (ცირკულარული) ეკონომიკა 
* რა არის ცირკულარული ეკონომიკა და რატომ უნდა ვიცოდეთ მის შესახებ? 
## სქოლიო
კატეგორია:ეკონომიკური თეორიები
კატეგორია:გარემოს ეკონომიკა
კატეგორია:მდგრადი ბიზნესი
ყარაყალპაკური ენა

**ყარაყალპაკური ენა** — თურქული ენა რომელიც გავრცელებულია უზბეკეთში, განსაკუთრებით კი ყარაყალპაკეთის რესპუბლიკაში. მოლაპარაკეთა რაოდენობა შეადგენს 583 410 ადამიანს. 1928 წლამდე ენაში არაბული და სპარსული დამწერლობები გამოიყენებოდა.

## ლექსიკა
**ფრაზები და სიტყვები**

**რიცხვები**

*bir* 1, *eki* 2, *úsh* 3, *tórt* 4, *bes* 5, *altı* 6, *jeti* 7, *segiz* 8, *toǵız* 9, *on* 10, *júz* 100, *mıń* 1000

## დამწერლობა
## ლიტერატურა 
# Johanson, Lars; Csató, Éva Ágnes, eds. (1998), The Turkic Languages, London: Routledge, ISBN 9780415082006, OCLC 40980286

კატეგორია:ყარაყალპაკური ენა
შუმანაი

**შუმანაი** (, , ) — ქალაქი შუმანის რაიონში, ყარაყალპაკეთის რესპუბლიკაში, უზბეკეთში. 1989 წლის მონაცემებით ქალაქის მოსახლეობა 10 513 ადამიანს შეადგენს. 1983 წელს ქალაქს მიენიჭა ქალაქის ტიპის დაბის სტატუსი.

## სქოლიო
კატეგორია:ყარაყალპაკეთი
კატეგორია:უზბეკეთის ქალაქები
იანგის ოლქი

**იანგის ოლქი** შეიძლება აღნიშნავდეს აშშ-ში და ავსტრალიაში ამ სახელის მქონე სამი ოლქიდან ერთ-ერთს:
* იანგის ოლქი — ტეხასში
* იანგის ოლქი — ახალ სამხრეთ უელსში
* იანგის ოლქი — სამხრეთ ავსტრალიაში
იდალგოს ოლქი

**იდალგოს ოლქი** შეიძლება აღნიშნავდეს აშშ-ში ამ სახელის მქონე ორი ოლქიდან ერთ-ერთს:
* იდალგოს ოლქი — ნიუ-მექსიკოში
* იდალგოს ოლქი — ტეხასში
ნუქუსი

**ნუქუსი** (; ) — უზბეკეთის სიდიდით მეექვსე ქალაქი. ყარაყალპაკეთის რესპუბლიკის დედაქალაქი. 2018 წლის მონაცემებით ქალაქის მოსახლეობა 312 100 ადამიანია. ქალაქი ცნობილია ნუქუსის ხელოვნების მუზეუმით.

## კლიმატი
## რესურსები ინტერნეტში
## სქოლიო
*
კალჰუნის ოლქი

**კალჰუნის ოლქი** შეიძლება აღნიშნავდეს აშშ-ში ამ სახელის მქონე თერთმეტი ოლქიდან ერთ-ერთს:
* კალჰუნის ოლქი — ალაბამაში
* კალჰუნის ოლქი — არკანზასში
* კალჰუნის ოლქი — ფლორიდაში
* კალჰუნის ოლქი — ჯორჯიაში
* კალჰუნის ოლქი — ილინოისში
* კალჰუნის ოლქი — აიოვაში
* კალჰუნის ოლქი — მიჩიგანში
* კალჰუნის ოლქი — მისისიპიში
* კალჰუნის ოლქი — სამხრეთ კაროლინაში
* კალჰუნის ოლქი — ტეხასში
* კალჰუნის ოლქი — დასავლეთ ვირჯინიაში
არმუდუ

200px|მინი|მარჯვნივ

**არმუდუ** () ან **არმუდუს ჭიქები** (), ასევე **ბოომალები** () — ნაციონალური ჭიქების ტიპი, რომელთა საშუალებითაც აზერბაიჯანში (და ირანში) სვამენ შავი ბაიხის საკმაოდ მაგარ ჩაის. არმუდუ — აზერბაიჯანულ კულტურაში ჩაის მოხმარების მნიშვნელოვანი დეტალია. 

## აღწერა 
არმუდის ჭიქები შეიძლება იყო ფაიფურის, თიხის, ვერცხლის, მაგრამ კლასიკურ გამოხატულებად მაინც შუშისა და ბროლის მასალა რჩება, რომელთა გამჭვირვალობა ჩაის ფერის დანახვის საშუალებას იძლევა. ჭიქის შევიწროვებული ქვედა ნაწილი სითხეს მაქსიმალურად დიდხანს უნარჩუნებს ტემპერატურას, ხოლო ზემო ნაწილში გაფართოებული ნაწილი ხელის არ დაწვას უზრუნველყოფს ასევე, ამ ჭიქების მცირე მოცულობა (100 გრამი) ჩაის დალევისათვის არც თუ ისე დიდ დროს საჭიროებს, რის გამოც ვერ ასწრებს გემოს ხარისხის დაკარგვას და ისმევა ახლადდაყენებული.

## ტრადიცია 
ჩაის აზერბაიჯანელებისათვის განსაკუთრებული დატვირთვა აქვს. ნებისმიერ აზერბაიჯანულ სახლში პირველ რიგში ჩაის სთავაზობენ. ყოველთვის ჩაით იწყება სუფრაზე თავშეყრა, და მისითვე მთავრდება იგი. ჩაის დასალევი ეროვნული ჭურჭელი არმუდუს ჭიქაა, რომელიც მსხლის ფორმისაა და ასევე ითარგმნება, ხოლო

სახელწოდება «ბოომალია» ითარგმნება როგორც «შეზღუდული» და მოყვანილობით ქალის წელს შეიძლება შევადაროთ.

## სქოლიო
კატეგორია:აზერბაიჯანული კულტურა
კატეგორია:ჩაი
ჩამა ჩა მაპინდუზი

**ჩამა ჩა მაპინდუზი** ( — *რევოლუციის პარტია*, *რევოლუციური პარტია*) — ტანზანიის მმართველი, სოციალისტური მიმართულების პარტია. დაარსდა 1977 წლის 5 დეკემბერს ჯულიუს ნიერერეს ინიციატივით და დღემდე დომინირებს ქვეყნის პოლიტიკურ ცხოვრებაში. პარტიის წინამორბედები იყვნენ 1954 წელს დაარსებული ტანგანიიკის აფრიკის ეროვნული კავშირი და 1957 წელს დაარსებული ზანზიბარის პარტია აფრო-შირაზი.

გამოსცემს გაზეთს „Uhuru“ („თავისუფლება“), რომელიც გამოდის სუაჰილის ენაზე. 

## რესურსები ინტერნეტში
* ოფიციალური ვებგვერდი

კატეგორია:ტანზანიის პოლიტიკური პარტიები
კატეგორია:1977 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ფიზიკურ-გეოგრაფიული დარაიონება

**ფიზიკურ-გეოგრაფიული დარაიონება** — არსებული ბუნებრივ-ტერიტორიული კომპლექსების (მათ შორის გარდაქმნილისაც) გამოვლენა, კარტოგრაფირება და კლასიფიცირება; მათი ნივთიერი შედგენილობის, თვისებების, სტრუქტურის, კავშირების, აგრეთვე მათი ჩამოყალიბების, განვითარებისა და დიფერენციაციის შეცნობა. ბუნებრივ-ტერიტორიული კომპლექსები ყალიბდება დედამიწის ზედაპირის დიფერენციაციის ზონალური და აზონალური ფაქტორების ერთობლივი მოქმედებით. ამასთანავე, ტერიტორიის სიდიდისა და სირთულის, ბუნებრივი პროცესების თავისებურებათა გათვალისწინებით გამოიყოფა სხვადასხვა რანგის ფიზიკურ-გეოგრაფიული რეგიონები: ფიზიკურ-გეოგრაფიული ზონები, ფიზიკურ-გეოგრაფიული ქვეყანა, ფიზიკურ-გეოგრაფიული ოლქი, ფიზიკურ-გეოგრაფიული პროვინცია, ფიზიკურ-გეოგრაფიული ოკრუგი და ფიზიკურ-გეოგრაფიული რაიონი. 

ფიზიკურ-გეოგრაფიული დარაიონებისას მხედველობაში იღებენ ბუნებრივი პირობების მთელი კომპლექსის გენეზისს, გეოგრაფიული გარსის თანამედროვე სტრუქტურას და ფიზიკურ-გეოგრაფიულ პროცესებს, რომლებიც დამოკიდებულია გეოლოგიურ აზონალურ ფაქტორებზე და მათთან დაკავშირებულ ტერიტორიის გეომორფოლოგიურ თავისებურებებზე, ტერიტორიის ათვისების ხარისხსა და ხასიათზე. ფიზიკურ-გეოგრაფიული დარაიონებისას იყენებენ შედარებით-გეოგრაფიულ, კარტოგრაფიულ, გეოფიზიკურ, ლანდშაფტურ-გეოქიმიურ, პალეოგეოგრაფიულ და მათემატიკურ მეთოდებს. ფიზიკურ-გეოგრაფიულ დარაიონებას იყენებენ სოფლის მეუნრეობის, საინჟინრო-სამშენებლო, სატრანსპორტო, სამედიცინო, რეკრეაციული და სხვა მიზნებისა და რეგიონული დაგეგმვისათვის.

## სქოლიო
კატეგორია:ფიზიკურ-გეოგრაფიული დარაიონება
რიჩარდ ფლენეგანი

**რიჩარდ მილერ ფლენეგანი** (; დ. 1961) — ავსტრალიელი მწერალი, რომელიც ჟურნალის  *The Economist*  თანახმად, „ფართოდ მიიჩნევა თაობის საუკეთესო ავსტრალიელ ავტორად.“  მას არაერთი ჯილდო და საპატიო ტიტული აქვს მიღებული. მწერლობის გარდა იგი აგრეთვე რეჟისორობასა და სცენარისტობას ეწევა. ფლენეგანმა 2014 წელს რომანისთვის *ვიწრო გზა შორეული ჩრდილოეთისკენ* ბუკერის პრემია მიიღო.

ჟურნალმა *New York Review of Books* ფლეგენანი დაახასიათა, როგორც „ერთ-ერთი ყველაზე მრავალმხრივი ინგლისურენოვანი მწერალი. იგი აგრეთვე გარემოს დამცველი აქტივისტი და არაერთი გავლენიანი არამხატვრული ტექსტის ავტორია, რაც მის მიღწევებს კიდევ უფრო ღირსშესანიშნავს ხდის.“

## ბიბლიოგრაფია
### მხატვრული ლიტერატურა 
* *Death of a River Guide* (1994)
* *The Sound of One Hand Clapping* (1997)
* ''Gould's Book of Fish: A Novel in Twelve Fish* (2001)
* *The Unknown Terrorist* (2006)
* *Wanting* (2008)
* *The Narrow Road to the Deep North* (2013)
* *First Person* (2017)

### Non-fiction 
* *A Terrible Beauty: History of the Gordon River Country (1985)*
* *The Rest of the World Is Watching — Tasmania and the Greens*, თანაავტორი (1990) 
* *Codename Iago: The Story of John Friedrich*, თანაავტორი (1991) 
* *Parish-Fed Bastards. A History of the Politics of the Unemployed in Britain, 1884–1939* (1991)
* *And What Do You Do, Mr Gable?* (2011)
* *Notes On An Exodus* (2015)
**Seize the Fire: Three Speeches* (2018) 
**Toxic: The Rotting Underbelly of the Tasmania Salmon Industry*(2021)
**Question 7''(2023) 

## რესურსები ინტერნეტში
*'Life After Death' (2015) BBC-ის დოკუმენტური ფილმი ფლენეგანის ცხოვრებაზე 
*Joyce Carol Oates on Flanagan's works *New York Review of Books*-ზე
*Richard Flanagan articles at the Guardian
*ფილიპ ადამსის ინტერვიუ ფლენეგანთან Late Night Live-ში
*Articles and videos *The Monthly*-ზე

## სქოლიო
კატეგორია:დაბადებული 1961
კატეგორია:ავსტრალიელი მამაკაცი მწერლები
კატეგორია:ავსტრალიელი კინორეჟისორები
კატეგორია:XXI საუკუნის მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
ეშტონი

საკუთარი სახელი **ეშტონი** შეიძლება აღნიშნავდეს:

*ეშტონი — ქალაქი აშშ-ში, აიდაჰოს შტატი
*ეშტონი — ქალაქი აშშ-ში, აიოვის შტატი

კატეგორია:მრავალმნიშვნელოვანი გვერდები გვარის შემცველი სიებით